61 
Fra de enligt liggende Æg udgik Rhizoiderne i forskjellige 
Retninger, ogsaa nedefter. Fra over Halvdelen udgik de dog fra 
den opadvendende Side. 
Fors. 6. 6. Aug. Befrugtn. КЕ 1. 
Alle Rhizoider udgik fra den nedadvendende Side, og meget 
hyppigt fra det nederste Punkt. 
I det første Forsøg synes Lyset at have været bestemmende 
for en Del af 'Æggenes Spiringsretning, men i det andet har det 
slet ikke haft nogen Indflydelse. Spiringsretningen er her bleven 
bestemt ved en ydre Faktor, som har virket i modsat Retning af 
Lyset, ganske som ved de tilsvarende For søg med de foregaaende Arter. 
D. Kulturer i hængende Draabe i Mørke. 
I de to Kulturer, som anstilledes, samlede de fleste af Æggene 
sig paa Bunden af Draaben, hvor de dannede et tæt, de fleste 
Steder enkelt Lag.  Rhizoiderne udgik her horizontalt, altsaa nær 
ved de tilgrænsende Æg. Paa de periferisk beliggende udgik Rhi- 
zoiderne altid fra den Side, der vendte indad mod de andre Æg. 
I den ene Kultur vare nogle Æg blevne hængende ved Dækglasset; 
Rhizoiderne "udgik fra dem alle med kun én Undtagelse skraat 
opefter. 
For де paa Bunden af Draaben hvilende Æg synes af ydre 
Faktorer kun Æggenes gjensidige Paavirkning at have været be- 
stemmende for Spiringsretningen. Derimod viste de Æg, som hængte 
ved Dækglasset, en direkte eller indirekte Indflydelse af Berøringen 
med dette. 
E. Kulturer paa lodrette Glasplader i Mørke. 
Æggene anbragtes umiddelbart efter Befrugtningen i lidt Hav- 
vand paa to vandrette Glasplader (Objektglas); derpaa sugedes Vandet 
langsomt bort, saa at Æggene blev tilbage, klæbende ved Glaspladerne, 
95 disse anbragtes umiddelbart derefter med Forsigtighed i lodret 
Stilling i et Glas med Havvand, saa at Æggene blev hængende 
ved dem. Det hele stilledes derefter i Mørke. Ved denne Forsøgs- 
indretning er Muligheden af en Induktion før Forsøget udelukket, i 
Modsætning til det tilsvarende Forsøg med Fucus vesiculosus. 
